I dag er vist den varmeste dag, vi har haft. Det er voldsomt.
Jeg sveder og lugter så meget.
Desværre har løverne valgt den eneste skyggeplet
på hele sletten, så vi må sidde i solen.
Men med al den venten her skal vi huske
at hvis det var nemt at se og filme,
ville det ikke være nær så spændende, når det hele sker.
Og flokken her... sover alle sammen.
Gutter, løverne er oppe! Løverne er oppe! Løv...
Er du klar?
Jeg er Bertie. At filme dyr er mit job.
Den jagt ser du ikke hver dag.
Og jeg tager det meget seriøst.
Se, jeg prøver at filme pingviner.
Og jeg missede det!
Det var tæt på.
Jeg vil fortælle dyrelivets historier i en hastigt forandrende verden.
Det lød som et stort knæk!
Dette er mine eventyr.
Jeg rejser fra mit hjem i England til South Luangwa Nationalpark,
dybt inde i hjertet af Zambia.
Det er en af Afrikas sidste store højborge for løver.
Så er det afsted!
Solen titter lige op over horisonten.
Vi er på vej til Luangwafloden, hvilket vi håber
bliver stedet for en episk kamp mellem to gladiatorer.
Der er over tredive løveflokke her og tusinder af bøfler.
Det, der gør mig mest begejstret og mest nervøs,
er, at dyrene ikke læser manuskriptet, så jeg ved ikke, hvad der venter os.
For at gøre det sværere, er tiden også mod mig.
Jeg har kun tredive dage.
30 DAGE
Det har krævet nøje planlægning og forberedelse at nå hertil,
men nu har vi en måned til at finde og filme løverne.
Lad os gøre det!
Jeg har et skønt team til at hjælpe mig,
og indtil videre ser vores timing perfekt ud.
Det har ikke regnet i seks måneder,
så floden er den eneste livline for de tørstige løver og bøfler.
Kan vi finde stedet, hvor de mødes, er der bingo.
Dronen bliver mine øjne i himlen.
Den er god til at filme og kan også hjælpe os
afsøge floden uden at forstyrre dyrene.
Jeg har ikke fundet løverne eller bøflerne.
Men en ting jeg har fundet, er meget af alt andet.
Masser af impalaer, og der er elefanter,
og de kommer alle ned til floden for at drikke.
For alle dyrene her på denne tid af året
handler hele deres liv om at komme til floden.
Det er som en stor magnet. Det er det eneste sted, de kan få vand.
Men den våde sæson er på vej, og når regnen vender tilbage,
har dyrene ikke brug for at besøge denne flod længere.
Vi skal finde løverne og bøflerne, mens det stadig er deres fokuspunkt.
Der er 190 kilometer flod her i parken.
Så jeg udvælger otte kilometer at afsøge først.
Der må være mange store strande, hvor bøfler kan drikke
sammen med noget ly af træer, hvor løver kan gemme sig.
Men området er imod os og virker stålsat på at forpurre vores planer.
Først er der torne...
Vi er punkteret, så vi skifter det,
så hurtigt vi kan. Jeg siger "vi", som i det royale "vi."
Kevin laver det hele, jeg kigger bare på.
28 DAGE TILBAGE
Så er det insekterne.
Vi har lidt et biproblem. Nogle, der er tørstige?
Jeg har lige opdaget, det er ikke bare bier,
det er afrikanske dræberbier.
Det hjælper ikke, at jeg nemt distraheres.
26 DAGE TILBAGE
Det er altid vigtigt at huske at kigge op.
Løver er ikke de eneste katte her. Se lige den her leopard.
Med overraskelser rundt om hvert hjørne.
Lige lidt trafik med flodheste.
24 DAGE TILBAGE
Jagten på løverne tager længere tid end jeg troede.
Men vi finder ledetråde.
Det er et godt tegn. Lidt løvespor.
Du ser de store, brede flodhestespor, og så...
Hvor kigger vi? Sådan her.
Det er et godt et. Stort løvespor lige her.
Du kan se tæerne, og den bagerste trædepude,
og de går den vej.
Vi er det rigtige sted, på vej i den rigtige retning,
så vi skal tilbage i bilen og finde dem hurtigt.
Løvesporene har fået min puls op.
Vi leder efter en stor nok flok til at gå op mod bøfler,
og efter seks dages jagt, er der bingo.
Det er mange løver.
Jeg tror, vi har fundet vores flok.
De hænger bare ud i skyggen af det fine træ.
Der er mindst en ung voksen,
men der er også store, kraftige hunner i deres bedste jagtalder.
De ligner en flok forslåede præmiebrydere.
Jo nærmere jeg ser, desto mere kan jeg se alle deres karakteristika og særheder.
Kæmperen i midten med arret ved munden,
hende kalder jeg Lip. Hun har garanteret set noget bøffelaction.
Hørte du det?
Der er en anden løve derovre. Jeg kan høre den kalde.
Det gør de kun, hvis de har unger eller for at finde flokkens medlemmer.
Sådan der. Sådan der.
Okay. Stille og roligt, alle sammen.
Manner, hvor er de søde.
Du kan se flokkens andre medlemmer tænker,
"Hvad pokker er det?" Lip har set det hele før.
Jeg tror, hun er ungernes tante. Og med tre munde mere at mætte
har familien her grund til at jagte bøfler.
Det er svært at rive sig væk,
men vi må teste teknikken og færdiggøre planen.
Jeg kan mærke regnen er på vej, så der er ingen tid at spilde.
Jeg finder Sam, den anden kameramand,
og tester mine ideer af.
Når løver jager, arbejder de som team, så vi må gøre det samme.
For at fange det, må vi skyde det
fra flere vinkler, som et direkte sportsopgør.
Sams kamera har virkelig avanceret stabilisering,
så han kan filme en jagt, mens han bevæger sig på ujævnt terræn.
-Det er et godt sted. Som en scene. -Jep.
Værsgo.
Vi teamer op på en måde, der aldrig er set før,
og mit hemmelige våben er dronen.
Okay. Rock og rul. Så sker det.
Det er noget af det mest udfordrende flyvning, jeg nogensinde har gjort.
Men dronen er stadig mere stille og meget mere let på tå end vores to-tons trucks.
Hvor langt ovre er de, Bert?
De er over den kløft.
Okay. Vi bliver på den side, du tager den.
Med løverne på farten, er dette den store prøve.
Det er en farlig rute at flyve med dronen,
men det ser så sejt ud.
Og Sam følger dem fra siden,
og får forgrundstræerne, der suser forbi.
Der er Lip. Hun er en mægtig kat.
Og hun har en del backup.
Okay. Jeg har en, to, tre, fire, fem, seks, syv, otte.
Der er så mange munde at mætte.
Det er nok derfor, de går efter bøfler
og ikke mindre bytte,
fordi de har brug for så meget føde til en flok af den størrelse.
Men de er... de er virkelig imponerende.
Okay. Vi har den perfekte flok. Tid til at gennemse mulighederne.
Løverne har en fin, kølig lund af ibenholt at gemme sig i,
med fri udsigt til floden, så de kan ligge i baghold for bytte.
Men vi skal stadig finde bøflerne.
Nord for her er et område, vi ikke har tjekket endnu,
og det ser lovende ud, så der tager vi hen.
20 DAGE TILBAGE
Okay, er I gutter klar?
Ja, kun bekymret for, hvornår George er klar.
Det ser... ser ret godt ud.
Der er en stor flok bøfler.
Modtaget.
Det er bedre, end jeg havde troet.
Smider dronen op
og får en fornemmelse af hvor stor flokken er.
Flokken er kæmpe.
Se lige der, de fortsætter bare.
Og heroppefra kan jeg se dem på en helt anden måde.
De er sammenhængende.
Der er en orden i, hvad de gør.
Og de beskytter deres mest sårbare kalve,
se, lige der i midten.
Og i fronten er deres stifindere, der guider flokken.
De har garanteret set et løvebaghold i deres liv.
Når man ser denne mur af sort og horn
ligner det ikke en flok græsspisende planteædere.
Det ligner en hær på vej i krig.
De er sådan nogle store dyr.
De største hanner kan veje op mod 700 kg.
Men de er også stærke nok til at kunne kaste
en fuldvoksen løve tre meter op i luften.
Det er, hvad vi kom for at se, det er vores anden gladiator.
Og kan vi være på rette sted, på det rette tidspunkt,
bliver det et brag af et opgør.
Nu har jeg øje på både rovdyr og bytte,
og kan arbejde på min plan.
Bøflerne er stadig otte kilometer fra løverne i ibenholtlunden,
men de er på rette vej,
så der er gode chancer for at de mødes.
Men det er løverne, der bestemmer,
så dem bliver jeg hos.
Det er tid til at lege... venteleg.
16 DAGE TILBAGE
Hver dag bliver varmere og mere fugtig.
Regnen er... Den er på vej.
Og kommer den tidligt, behøver dyrene ikke besøge floden,
og spillet er slut.
I dag er vist den varmeste dag, vi har haft.
TEMPERATUR 35°C
Det er voldsomt. Jeg sveder og lugter så meget.
Desværre har løverne valgt den eneste skyggeplet
på hele sletten, så vi må sidde i solen.
Men med al den venten her skal vi huske, at det
kommer til at gøre den dramatiske handling endnu mere speciel at være vidne til.
Var det nemt at gøre, var det nemt at se og filme,
ville det ikke være nær så spændende, når det hele sker,
hvis det hele sker.
Lige nu er det svært at tro
at noget kommer til at ske.
Og flokken her... sover alle sammen.
Kan jeg ikke få løverne til at bevæge sig,
kan jeg måske vække holdet.
Gutter, løverne er oppe! Løverne er oppe! Løv...
Okay. Det var lidt ondt, men i det mindste er vi klar
til at komme i gang nu.
Okay. Stop her, stop her. Det er bavianernes alarmråb.
Den har set løverne, og fortæller nu alle om det.
En gruppe impalaer kommer.
Den impala har set dem.
Og nu alarmerer den.
Det er vanvittigt, impalaen ved, at løverne er der,
de har alarmeret, men går stadig mod dem.
De tiltrækkes af vandet. De har så meget brug for det,
at de er villige til at gå mod en flok løver, som de ved er der.
De går stadig.
Løverne går vel nu. Sikkert.
Hvorfor gik løverne ikke?
Der er bare massevis af impalaer, der bare løber foran dem.
Jeg skifter til dronen.
Jeg har en mor og hendes kalv.
Jep. Lip har set dem.
Okay...
Det var ikke den episke bøffeljagt, vi er kommet for,
men jeg har lært meget.
Jeg kunne se alle impalaerne
bare strømme forbi foran den, og jeg tænkte,
"Hvorfor går de ikke? Hvorfor går de ikke?"
Øjeblikket moderen og babyen dukkede op,
gik det op for løverne at, "Okay. Der er vores mål."
Og det lignede ikke, det var en svær ting at fange.
En baby impala er jo knapt en snack for de løvinder her.
De jager snart igen.
Der er vand på tre sider af ibenholtlunden. Det er lokkemaden.
De lader til at kunne lide denne side.
Måske på grund af de østlige vinde der blæser deres dunst væk
fra byttedyrene, der drikker.
Løverne har fundet et godt jagtsted.
De kan se alle dyrene, der kommer ned for at drikke.
De ser også meget tynde ud.
Så scenen er sat.
Impalajagten var ovre før den begyndte.
Så når bøflerne kommer, vil det gå stærkt.
Vi skal bruge så langt varsel som muligt.
Så jeg sender en af de bedste trackere i branchen
tilbage for at overvåge den store flok.
Nu er de kun knap fem kilometer fra ibenholtlunden.
Vi kan ikke strejfe langt fra løverne.
Mens jeg venter på en opdatering, holder jeg mig opdateret med ungerne.
Mor flytter dem, så deres lugt ikke opbygges på et enkelt sted.
Hun vil ikke have fjender som hyæner til at finde dem.
Og nok har hun bragt dem hertil i munden,
men de ser ud til at ville udforske på egne ben.
Det ser sjovt ud, men al den leg gør dem meget stærkere.
De er ud af en familie af meget ambitiøse jægere,
så det er også brugbar træning.
Mor har bragt dem ned til floden,
hvilket er godt nyt for os,
for det er det store bøffeljagtsområde.
At hun har bragt ungerne hertil,
betyder det er flokkens nye base.
Nu jeg har et sted at holde udkig, kan jeg lære løvefamilien bedre at kende.
12 DAGE TILBAGE
Okay. Nu bliver det interessant. Der er ankommet nogle hanner.
De er så meget større og stærkere end hunnerne.
En gang i mellem drejer han og kigger lige mod os.
Det føles som om, han kigger ind i din sjæl.
De giver endnu mere styrke til flokken.
Intet bytte er for stort.
Det kunne godt blive interessant nu.
Der er en flok elefanter på den anden side af træerne der.
Svinger fra venstre til højre. Men hvis de vil drikke
kunne det godt blive spændende.
Men i øjeblikket traver de bare langsomt.
Der er en baby, der er en baby.
Lip holder lav profil.
Men den babyelefant er et klart mål.
Jeg har før set en løve nedlægge en elefant. Det kan ske.
Okay. De har vendt. De kommer denne vej.
Hun lyder vred. Hun må have set dem.
Det er svært at holde kameraet stille, for mit hjerte slår så hårdt.
Ja, løverne har fået besked.
De trækker sig tilbage.
Se der, det er en af hannerne. Selv hannerne jages væk.
Det er en interessant dynamik.
Selvom løverne er i stand til at nedlægge
store dyr som bøfler og selv elefanter.
Det lader til at om dagen, når der er vand involveret,
er det elefanterne, der bestemmer.
Elefanterne har drevet løverne væk, men jeg tror ikke, de er langt væk.
Jeg tager mod et af deres yndlingssteder.
Jeg er kommet ned til stranden, hvor løverne har tilbragt
de sidste par dage nede ved floden, men de er væk.
Når du tror, du er begyndt at kende dem,
begyndt at forstå deres rutine, så bliver du overrasket
og, "Nej. Du ved ikke, hvad der foregår inde i vores hoveder."
Så...
tilbage til tegnebrættet.
Jo hurtigere vi finder dem, jo bedre.
Et kald på radioen fortæller at bøflerne er tæt på.
En jagt kan starte når som helst.
Men når de ikke vil findes, blender løverne ind i landskabet.
Da vi finder dem, er det skumring.
Lige da vi skulle til at afsted, vågnede de alle op,
de bevæger sig nu, og de ser så smukke ud.
Der er Lip. Og hun har hele familien med.
Klar til kamp.
De kan helt klart lugte bøflerne. De er på vej mod floden.
Hvis bare det var tidligere på dagen, havde det været perfekt.
Jeg er frustreret, fordi det ligner de er på jagt.
Frustrerende vi skal forlade dem. Desværre kan vi ikke filme i mørke.
Jeg kan mærke tiden og chancen for at filme en jagt forsvinde.
9 DAGE TILBAGE
Her til morgen ser mulighederne endnu mere triste ud.
Vi har fundet løverne, men de har allerede nedlagt et dyr.
Og vi tror, det er en bøffel, så det er for sent for os.
Men det er endnu værre. Sams hold har fundet bytte nummer to.
Det er rigtig godt for løverne. De får føde.
Men ikke nok med vi missede jagten,
det betyder, de bliver mætte nu.
Så vi har en masse venten foran os.
Min filmstrategi kræver flokken er sulten,
men med to bytter på en nat
kommer der ikke en jagt i dag.
I stedet for at dvæle ved hvad der kunne være,
tager jeg ned ad floden for at se noget fantastisk bevaringsarbejde.
Løver virker uovervindelige, men tab af levesteder, krybskytteri og trofæjagt
har drevet dem på kanten af udryddelse.
For at hjælpe har nogle af løverne her i parken
et halsbånd på, så forskere kan følge dem via satellit.
Den er klar.
De to bip betyder, den er forbundet korrekt...
THANDIWE MWEETWA ZAMBIAS ROVDYRSPROGRAM
...og det burde virke fra nu.
Thandi styrer det her.
At kunne finde dyrene regelmæssigt gør, at vi kan beskytte dem
fra trusler som snarer,
der kan være ret farlige og endda fatale.
Fordi, som du ved, så er de meget sociale dyr.
Hvor en løve går hen, følger flokkens medlemmer med.
Så det er ét dyr med udstyr som dette,
men fordelene kommer resten af flokken til gode.
De har ladet mig tage med Dr. Mwamba Sichande
for at se, hvorfor disse halsbånd er så vigtige.
En, to, tre, fire, fem, seks, syv. Det er mange løver!
Nu prøver Mwamba og Henry at finde ud af,
hvilken løve, der skal bedøves og have halsbåndet på.
Mwamba lavede et godt skud. Ramte hende lige over skulderen.
Mwamba, hvor lang tid går der, før pilen virker?
Fem til ti minutter.
Jo længere tid dyret er bedøvet, jo større risiko for komplikationer.
Så holdet må arbejde hurtigt.
At filme løver tæt på er en ting.
-Handsker. -Handsker.
Men jeg har aldrig været så tæt på, at jeg skulle have handsker på.
Vi tjekker om halsbåndet passer,
og jeg må holde hendes hoved oppe for det. Og hendes hoved er rigtig tungt.
Ved at samle data som DNA kan forskerne finde ud af,
hvordan denne løve er i sammenligning med andre med halsbånd på.
38.9. Det er kløerne foran.
Wow.
Se du hvor stor den er?
-Den er så stor! -Ja, den er kæmpe.
Okay. Alle tænderne ser gode ud.
Hun er stadig ung, og du kan se alle tænderne ser ret pæne ud.
Der er gået 43, 44 minutter siden pilen ramte.
Og jeg tror ikke, vi vil være her, når hun vågner.
Nej, slet ikke.
Lad os komme væk.
Halsbåndene har reddet 47 løver fra snarer,
og disse løver har siden født 217 unger.
Nu hvor adrenalinen fra at have været så tæt på er ved at forsvinde,
får det mig til at tænke, at i en perfekt verden,
skulle vi ikke sætte halsbånd på løver.
Men en dag redder halsbåndet måske løvindens liv.
Det er ret specielt.
Efter det er jeg endnu mere ivrig efter at finde vores løveflok.
Hvis regnen kommer tidligt er vi færdige.
Så jeg håber løverne har sovet effekten
af deres store måltid væk.
6 DAGE TILBAGE
Løverne er tilbage i jagt-mode. De er fastlåst på noget.
Og de er på vej ind i krattet.
Okay. Vi må komme foran dem, og finde ud af, hvad de har set.
Negativ, de driver bare.
Modtaget.
Vinden trækker op.
Løverne er gået fra jagt-mode til "find ly" mode.
De er ikke fastlåst på, hvad end de jagtede.
Jeg tror, de finder et stort træ og sætter sig under,
hvilket vi kommer til at kopiere.
Vejrapps virker ikke særligt godt herude,
så jeg sender dronen op for en liveopdatering.
Ja, jeg kan se muren af vand.
Jeg kommer tilbage. Det er skræmmende.
Jeg er vand til lidt dryp. Jeg er brite.
Men de afrikanske storme er noget helt andet.
Sportsindstilling aktiveret, kom tilbage.
Vi håber på at kunne få nogle sporingsskud.
-Du vil filme løverne i regnen? -Ja, ja.
-Det er målet. Sejt. Okay. -Ja, ja, ja.
Måske er det skørt at filme løver i et uvejr, men kameraerne klarer det fint.
Tror jeg?
Her kommer regnen.
Land Cruiserne er designet til at holde den bagende sol væk,
ikke den silende regn.
Varer det ved, er der ikke meget mere vi kan filme.
Det er svært at se det positive, men jeg prøver.
Det ser ud til, regnen slipper, så det er godt. Altså
jorden er så tør, at noget af vandet forhåbentlig
synker ned i jorden.
Og det ikke bliver på overfladen, så bøflerne kan drikke
for længe af det.
Forhåbentlig er det om et par dage, tilbage
til tørt, og bøflerne begynder at bevæge sig...
torden... tilbage til normalt, men det minder én om,
at uret tikker.
Vi skal have det, inden den store regn kommer
den rigtige regn, og alt forandres.
Solen er kommet frem igen.
De virker lige så lettede som jeg over, at det ikke er så brændende varmt længere.
Regnen kølede alt ned, og nu er det tid til at slappe af og lege.
Løverne virker overhovedet ikke generet af regnen,
men det gør det meget sværere at følge efter dem.
Sjov og spas efter regnen.
Det er skørt, en stor men kort omgang regn
og jorden går fra virkelig ujævn og træls, når den er tør,
til virkelig glat og forfærdelig, når det er vådt.
Med en smule mere regn bliver disse veje snart ufremkommelige.
Så selvom vi ved, hvor bøflerne og løverne er,
kan vi ikke komme frem til dem.
-Ikke sandt, Kevin? -Korrekt.
Jeg er glad for, stormen forsvandt,
men jeg nyder ikke dens knoglerystende eftermæle.
To dage med sol har bagt jorden så hård som ler.
Og det gør jagten efter løver og bøfler endnu mere ukomfortabel.
4 DAGE TILBAGE
Skøn vej, Kevin!
Den her sorte bomuldsjord er så fuld af de store huller.
Store elefant- og flodhestespor, der, nu det er tørt, er blevet stenhårde.
Og de laver den værste vej i verden at køre på.
Den ujævne vej skaber også nogle store problemer
for den anden bil med Sam og Adrian.
Skønt. Hvis jeg klemmer dem ind...
Ja, så vi er hoppet rundt, og imens
er en skrue faldet ud forneden.
Lader vi det være, hænger vi et kamera til en halv million pund
fra to små bolte.
Så vi må lave en plan og prøve at binde det op på en måde.
Bush style.
En af Sams gamle snørebånd er bedre end ingenting,
selvom det ser lidt slidt ud.
Vi må brænde de flossede ender, Sam.
Har du noget at tænde med?
Ikke en lighter, men lidt stål og flint.
Noget elefantlort tæt på er den brændsel, de har brug for.
Der er meget græs i elefantlort, ikke?
Lugter faktisk rigtig godt.
To fyre i bushen, bruger lort og fikser et kamera.
-Tror du, det holder? -Ja, der er solidt.
Jeg håber, de har fået styr på det, for det hele er ved at starte
nede ved floden.
Bøflerne er her, løverne er her, og resten af holdet er ikke.
Adrian, er du der?
Jep. Fortsæt.
Vi har bøfler her. Hvor er I?
Vi kommer langs ibenholtlunden, vi havde et teknisk problem.
Ja, bøflerne drikker, kom så hurtigt I kan.
Modtaget, kommer til dig så hurtigt vi kan.
Det kan være øjeblikket, vi har ventet på.
Bøflerne er på vej hertil. Løverne er dernede.
Ugers venten og sveden og...
stressen afhænger af...
de næste 15 minutter, hvilket er skræmmende.
Okay, sandhedens time er her.
Løverne slår ikke til, før bøflerne har drukket.
For bøflerne er meget langsommere
med 45 kg vand indeni sig.
Det er det bedste, det har set ud. Det kommer til at ske på et stort område.
Jeg bliver her og bruger dronen, mens Sams hold kommer tættere på.
Modtaget. Vi er der næsten.
Okay. Jeg har bøflerne, og de er lige
ved vandkanten og drikker.
Jeg håber bøflerne kommer lige forbi os.
Løverne er lige på toppen af kløften.
Vi kan se to, tre, måske fire herfra.
Ved ikke om du kan se flere dernedefra.
Jo, vi kan se mange løver her på vores side oppe til højre.
Hvad laver løverne?
Hunnerne rejser sig og bevæger sig mod bøflerne.
Hannen ligger stille.
Første hun er voksen. Anden hun er voksen.
Vi har hovedjægerne her.
Bøflerne er ved at være færdig med at drikke.
Flokkens ledere er på vej op ad stranden.
Når en løve som Lip går sådan, er det hendes intention at dræbe.
Manner, de har så meget attitude.
Se lige den kæmpe mur af sort, som de går mod,
og de tænker bare, "Ja, den klarer vi."
Jeg kan se de første horn.
Løvernes taktik virker.
Bøflerne har kun en vej gennem.
De tager kampen til løverne. Se nu der!
De angriber, de angriber.
Bøflerne strømmer forbi løverne.
Bøffel nede, bøffel nede.
De har den, de har den, de har den.
Nej! De mistede den, de mistede den, de mistede den.
-De går efter en anden. -De prøver igen, to løver mod en.
De er på, de er på, de er på.
Spillet kan være forbi.
Den slap væk. Hvordan slap den væk? Der hang to løver på den.
En er på en kalv, en er på en kalv. Alene, dog.
Jeg kan ikke se de andre løver. Resten af flokken kommer tilbage.
Løven var lige på den bøffel.
Jeg troede, spillet var ude for den kalv,
og resten af flokken kom tilbage og fordrev løven.
Bøflerne er vendt om.
De kommer op bag bøffelflokken.
En løve sætter turbo på.
Farten!
Slå bremserne i.
Løverne prøver at finde en efterladt.
Det kan bøflerne ikke lide.
Se dem vende om, se dem vende om mod løverne.
Bøflerne, en for en, kommer ud, mod løverne.
Løven har næsten... En bøffel fik næsten den løve.
Så du den blive sparket i ansigtet?
Jeg tror, det er ovre. Jeg tror ikke løverne klarede det.
De var så ivrige, der var så mange af dem.
Sam, noget godt, var noget af det i fokus?
Jeg håber, det var i fokus. Det var ret fantastisk
næsten at være blandt flokken. Hvordan var det fra luften?
Jeg følte, jeg så noget, jeg ikke burde have set.
Desværre formåede de ikke at fange en.
Jeg sveder så meget bare siddende i en bil.
Hvordan det må være at løbe efter en bøffel, ved jeg slet ikke.
Du kan stige ud af bilen og prøve?
Ja, nej.
Jeg har været heldig nok til at se mange forskellige dyr
jagte andre dyr,
og jeg har aldrig set et byttedyr være så aggressiv mod et rovdyr.
Jeg ryster helt.
Det gik ikke som planlagt for løverne,
men det gjorde det for os. Med en lille smule held
og flere kameraer, fangede vi den fine grænse
mellem succes og fiasko.
Et fejltrin fra hver side kan betyde døden.
Jeg forventede slet ikke den reaktion fra bøflerne.
Deres teamwork var bedre end løvernes.
Og ved denne lejlighed havde de overtaget.
Det giver mig mere respekt for vores flok.
De dominerer ikke omgivelserne. De får ikke altid deres vilje.
De kæmper lige så meget, som alt andet her.
Og efter at have tilbragt knap en måned i deres selskab,
kan jeg ikke andet end beundre dem.
Jeg håber bare, de får mulighed for at trives.
Vi har set løverne i den kløft her før, så vi er stoppet for at tjekke det.
Vi hørte rumsteren i busken. Jeg troede, det bare var
de små bi-spisere, der fløj rundt og fangede insekter.
Men jeg kan se en lille hale.
Det er ikke de samme unger. Endnu mindre, endnu yngre.
Den her kan knapt gå,
den vælter rundt. Dyreliv er skørt.
Når du tror, du har regnet det hele ud,
smider det endnu et guldkorn efter dig.
Alt hvad vi har set her, løverne mod bøflerne,
de her små unger, de andre unger, det har gjort det hele mere gribende,
når det går op for dig, at løver er i problemer over hele Afrika.
Der er kun omkring tyve tusind tilbage.
Det vidste jeg ikke før for nyligt,
at der er færre løver end næsehorn tilbage i Afrika.
Jeg håber, at med de skønne folk
vi har arbejdet med her, kan vi undgå at løver fanges i snarer,
vi kan undgå alle de andre trusler, de er oppe imod.
Vi har set, at i dette beskyttede område, trives løverne.
De kan få mange unger.
De fortsætter den episke kamp mod bøflerne.
OPDATERING...
Siden vi skød denne film, er signalet fra det halsbånd
vi hjalp med, stoppet med at flytte sig.
Zambias Rovdyrsprogam tog ud for at inspicere
og fandt et andet flokmedlem fanget i en snare.
Hun var knap i live.
På grund af halsbåndet, var de i stand til at fjerne snaren
og behandle sårene, inden de slap hende fri.
Tekster af: Iben Lillelund